TARYBOS SPRENDIMAS
2004 m. spalio 25 d.
iš dalies keičiantis Sprendimą dėl įgaliojimų suteikimo Europolo direktoriui pradėti derybas dėl susitarimų su trečiosiomis valstybėmis ir su ES nesusijusiomis institucijomis
(2004/773/EB)
EUROPOS SĄJUNGOS TARYBA,
atsižvelgdama į Konvenciją dėl Europos policijos biuro įsteigimo (Europolo konvencija) (1), ypač į jos 42 straipsnio 2 dalį, 10 straipsnio 4 dalį ir 18 straipsnį,
atsižvelgdama į 1998 m. lapkričio 3 d. Tarybos aktą, nustatantį taisykles, reglamentuojančias Europolo išorės santykius su trečiosiomis valstybėmis ir ne Europos Sąjungos gretutinėmis institucijomis (2), ypač į minėto akto 2 straipsnį,
atsižvelgdama į 1998 m. lapkričio 3 d. Tarybos aktą, nustatantį taisykles dėl informacijos iš trečiųjų šalių gavimo Europole (3), ypač į minėto akto 2 straipsnį,
atsižvelgdama į 1999 m. kovo 12 d. Tarybos aktą, patvirtinantis taisykles dėl asmens duomenų perdavimo iš Europolo trečiosioms šalims ir trečiosioms tarnyboms (4), ypač į minėto akto 2 ir 3 straipsnius,
kadangi:
(1)
Dėl operatyvinių reikalavimų ir būtinybės veiksmingai kovoti Europolo pajėgomis su organizuotomis nusikalstamumo formomis būtina įtraukti Moldovą ir Ukrainą į trečiųjų valstybių, su kuriomis Europolo direktorius yra įgaliotas pradėti derybas, sąrašą.
(2)
Dėl to 2000 m. kovo 27 d. Tarybos sprendimas (5) turėtų būti iš dalies pakeistas,
NUSPRENDĖ:
1 straipsnis
2000 m. kovo 27 d. Tarybos sprendimas iš dalies keičiamas taip:
2 straipsnio 1 dalies tekste su antrašte „Trečiosios valstybės“ abėcėlės tvarka pateiktame sąraše įterpiamos šios valstybės:
-
„Moldova“ ir
-
„Ukraina“.
2 straipsnis
Šis sprendimas skelbiamas Europos Sąjungos oficialiajame leidinyje.
3 straipsnis
Šis sprendimas įsigalioja kitą dieną po jo priėmimo.
Priimta Liuksemburge, 2004 m. spalio 25 d.